钦定古今图书集成/理学汇编/文学典/第096卷 > 梁萼
## 钦定古今图书集成/理学汇编/文学典/第096卷 > 梁萼

按《江西通志》：“萼字绍辉，临川人。永乐四年，郡举，应遗
贤，诏授都昌训。杨士奇荐萼预修太宗、仁宗两朝实
录，遣官征之。《实录》成，赐鞍马白金。乞归省丘墓，得请。
所著《贞趣轩集》二十卷。子矩，字式之，由儒士任教谕，
年八十馀卒。所著有《宁静轩集》。孙善，字明善，领乡试，
力学有文行，所著有《复斋稿》。”